ถ้าระเบิดเลบานอน เกิดขึ้นที่ท่าเรือคลองเตย จะเสียหายแค่ไหน?
เหตุการณ์ระเบิดครั้งใหญ่ 2 ระลอกที่ท่าเรือกรุงเบรุต ประเทศเลบานอน ในวันที่ 4 สิงหาคม หลายคนคงสงสัยว่า ขอบเขตความเสียหายมันใหญ่ขนาดไหน  บทความนี้มีจุดประสงค์เพื่อแสดงให้เห็นว่า หากเกิดความประมาทในการเก็บรักษาวัตถุอันตรายไว้ในโกดังที่ตั้งอยู่กลางแหล่งชุมชน แล้วเกิดการระเบิดขึ้นมาจะเป็นอย่างไร
6 ส.ค. 2563

ถ้าระเบิดเลบานอน เกิดขึ้นที่ท่าเรือคลองเตย จะเสียหายแค่ไหน? /โดย ลงทุนแมน
เหตุการณ์ระเบิดครั้งใหญ่ 2 ระลอกที่ท่าเรือกรุงเบรุต ประเทศเลบานอน ในวันที่ 4 สิงหาคม
หลายคนคงสงสัยว่า ขอบเขตความเสียหายมันใหญ่ขนาดไหน
บทความนี้มีจุดประสงค์เพื่อแสดงให้เห็นว่า หากเกิดความประมาทในการเก็บรักษาวัตถุอันตรายไว้ในโกดังที่ตั้งอยู่กลางแหล่งชุมชน แล้วเกิดการระเบิดขึ้นมาจะเป็นอย่างไร
เพื่อให้เห็นภาพ ลงทุนแมนจึง “จำลองเหตุการณ์” ว่าถ้าเรื่องนี้เกิดขึ้นที่โกดังสินค้า ท่าเรือคลองเตย จะเกิดความเสียหายมากแค่ไหน? โดยที่ไม่ได้หมายความว่าจะเกิดขึ้นจริงกับท่าเรือคลองเตยแต่อย่างใด
ถ้าพร้อมแล้ว ลงทุนแมนจะจินตนาการให้ฟัง..
╔═══════════╗
อัปเดตสถานการณ์และภาวะเศรษฐกิจกับ Blockdit  มีพอดแคสต์ให้ฟังระหว่างเดินทางด้วย
╚═══════════╝
ก่อนอื่นมาดูความเสียหายที่เกิดขึ้นที่กรุงเบรุต ประเทศเลบานอน
รัศมีจากจุดเกิดเหตุ
100 เมตร อาคารบ้านเรือนเกิดความเสียหายทั้งหมด ผู้อยู่ใกล้เคียงอาจเสียชีวิต
1.6 กิโลเมตร อาคารบ้านเรือนเสียหายหนัก รถยนต์ที่จอดไว้ได้รับความเสียหาย
พบผู้ได้รับบาดเจ็บสาหัส และผู้ได้รับบาดเจ็บส่วนใหญ่จะอยู่บริเวณนี้
3.2 กิโลเมตร อาคารบ้านเรือนกระจกแตก พบผู้ได้รับบาดเจ็บจากการโดนเศษกระจกบาด
9.6 กิโลเมตร เป็นระยะที่พบความเสียหายของอาคาร
แรงระเบิดรับรู้ได้ถึงเกาะไซปรัส ซึ่งอยู่ห่างจากกรุงเบรุตออกไปกว่า 200 กิโลเมตร
หากนำมาเทียบกับสถานที่ที่อยู่ใกล้เคียงกับท่าเรือคลองเตยในกรุงเทพฯ จะเป็นอย่างไร
รัศมี 100 เมตร 
บริเวณนี้เป็นโกดังเก็บสินค้าของท่าเรือคลองเตย ซึ่งถ้ามีคนอยู่ในบริเวณนั้นก็อาจมีโอกาสเสียชีวิตได้
รัศมี 1.6 กิโลเมตร 
บริเวณนี้มีชุมชนอยู่หนาแน่น โดยเฉพาะชุมชนแออัดใกล้กับท่าเรือคลองเตย ยาวมาจนถึงอาคารสำนักงาน ร้านค้า ห้างสรรพสินค้าบนถนนพระราม 4 ย่านกล้วยน้ำไท
คอนโดมิเนียมในซอยสุขุมวิท ข้ามฝั่งแม่น้ำเจ้าพระยาจะเป็นพื้นที่สีเขียวที่เรียกว่า บางกระเจ้า
สิ่งที่น่ากังวลคือมีคลังน้ำมัน ปตท. ซึ่งตั้งอยู่บนถนนอาจณรงค์ อยู่ในเขตรัศมีนี้ด้วย
ผู้คนบริเวณนี้จะได้รับบาดเจ็บ และอาคารบ้านเรือนเสียหายหนัก
รัศมี 3.2 กิโลเมตร 
ทางตอนเหนือจะเป็นถนนสุขุมวิทตอนกลาง ช่วงพร้อมพงษ์ ทองหล่อ เอกมัย บริเวณนี้เป็นที่ตั้งของคอนโดมิเนียม ห้ามสรรพสินค้า อาคารสำนักงานหนาแน่น รวมไปถึงมีเส้นทางรถไฟฟ้า BTS ผ่าน ทางตะวันตกจะเป็นย่านพระราม 3 ซึ่งเป็นที่พักอาศัย 
บริเวณนี้มีโรงกลั่นน้ำมันบางจากตั้งอยู่
ผู้คนบริเวณนี้จะได้รับบาดเจ็บเล็กน้อย และกระจกของอาคารบ้านเรือนจะแตก
รัศมี 9.6 กิโลเมตร
บริเวณนี้คือเขตศูนย์กลางที่สำคัญที่สุดของกรุงเทพฯ 
ทั้งย่านธุรกิจสีลม-สาทร สยาม-ชิดลม วิทยุ อโศก-เพชรบุรี 
ย่านการค้าเก่าแก่อย่างเยาวราช-สำเพ็ง
ย่านที่อยู่อาศัยอย่างรัชดาภิเษก ห้วยขวาง รามคำแหง
วงเวียนใหญ่ คลองสานฝั่งธนบุรี
สภาพบ้านเรือนบริเวณนี้จะเสียหายบางส่วน
และแรงระเบิดอาจรับรู้ได้ไกลถึงนครราชสีมา หัวหิน และระยอง
สิ่งเหล่านี้สร้างความเสียหายอย่างไรบ้าง?
แน่นอนว่าหากเกิดเหตุการณ์ระเบิดขึ้นจะกระทบเศรษฐกิจอย่างหลีกเลี่ยงไม่ได้ 
บริเวณชุมชนหนาแน่นจะทำให้มีผู้บาดเจ็บเป็นจำนวนมาก
บ้านเรือน คอนโดมิเนียมที่ได้รับความเสียหายจะทำให้มีผู้บาดเจ็บไม่ต่ำกว่า 1 ล้านคน
อาคารสำนักงานที่ได้รับความเสียหายอาจจำเป็นต้องหยุดงาน หรือให้พนักงานทำงานที่บ้าน
ส่วนห้างสรรพสินค้า โรงแรม และร้านค้าต่างๆ ในบริเวณใกล้เคียงที่เสียหายหนักอาจจำเป็นต้องหยุดกิจการชั่วคราว แต่หากคำนึงถึงค่าใช้จ่ายในการซ่อมแซมแล้ว บางอาคารอาจต้องมีการทุบทิ้งแล้วสร้างใหม่
ยิ่งหากคำนึงถึงผลกระทบที่เกิดจากการระบาดของโควิด-19 ก่อนหน้านี้ ที่ทำให้หลายภาคธุรกิจประสบปัญหาอย่างหนัก จากเดิมที่หลายคนคาดว่าในปีนี้ GDP ไทยจะติดลบมากกว่า 8%
ด้วย GDP ของกรุงเทพมหานคร กินสัดส่วน ประมาณ 1 ใน 3 ของประเทศไทย หากเกิดเหตุการณ์นี้ขึ้น GDP ของประเทศไทย ก็อาจติดลบมากกว่าที่คาดการณ์ไว้มาก
ทั้งนี้เราอาจไม่ต้องกังวล
เพราะบ้านเรามีกฎหมายควบคุม
แอมโมเนียมไนเตรตที่ใช้ในประเทศไทย จะใช้ในอุตสาหกรรมโรงโม่หิน 
ซึ่งการนำเข้า การครอบครองและการใช้งาน 
จะต้องอยู่ในการควบคุมตามกฎหมายอย่างเคร่งครัด ภายใต้ พ.ร.บ.ควบคุมยุทธภัณฑ์ ปี พ.ศ.2530
----------------------
อัปเดตสถานการณ์และภาวะเศรษฐกิจกับ Blockdit  มีพอดแคสต์ให้ฟังระหว่างเดินทางด้วย
----------------------
ติดตามลงทุนแมนได้ที่
Website - 
Blockdit - 
Facebook - 
Twitter - 
Instagram - 
Line - 
YouTube - 
References
-
-
-